Diari Oficial de la Generalitat Valenciana


Sumari del DOGV 9990, del 22-11-2024 (2024/12896)

RESOLUCIÓ de 20 de novembre de 2024, sobre delegació de competències en determinats òrgans.
-------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12092

CVE
:   OLZS-L-0736-00427

Data del document
:   20-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura, Universitats i Ocupació
    * reglament administratiu
    * organització administrativa
    * administració regional

El Decret 17/2024, de 12 de juliol, del president de la Generalitat, determina les conselleries en què s’organitza l’administració de la Generalitat, entre les quals es troba la Conselleria d’Educació, Cultura, Universitats i Ocupació, amb competències en matèria d’educació, formació professional reglada, ocupacional i contínua, cultura, promoció cultural, patrimoni cultural, universitats, ciència, investigació, política lingüística, intermediació laboral, foment de l’ocupació , cooperativisme i treball.

Així mateix, mitjançant el Decret 19/2024, de 12 de juliol, del president de la Generalitat, es determinen les secretaries autonòmiques de l’Administració del Consell, i establix que la Conselleria d’Educació, Cultura, Universitats i Ocupació disposarà de quatre secretaries autonòmiques: la Secretaria Autonòmica d’Educació, la Secretaria Autonòmica de Cultura, la Secretaria Autonòmica d’Universitats i la Secretaria Autonòmica d’Ocupació.

Finalment, el Decret 81/2024, de 12 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, contempla l’estructuració de la Conselleria d’Educació, Cultura, Universitats i Ocupació en tres nivells: nivell superior i nivell directiu, de conformitat amb el que es preveu en el mencionat decret, i el nivell administratiu.

Posteriorment mitjançant el Decret 166/2024, de 12 de novembre, del Consell, s’aprova el Reglament orgànic i funcional de la Conselleria d’Educació, Cultura, Universitats i Ocupació.

En compliment d’este nou marc normatiu i competencial i de conformitat amb el previst en l’article 7 del Decret 17/2024, de 12 de juliol, del president, es procedix a l’aprovació del reglament orgànic i funcional de la Conselleria d’Educació, Cultura, Universitats i Ocupació, que determina les competències que s’atribuïxen als òrgans superiors i centres directius que la componen.

Amb l’objectiu d’aconseguir una major agilitat i simplificació en la resolució de determinats assumptes, es considera oportú introduir una delegació addicional en els òrgans d’esta conselleria.

Per tot el que s’ha exposat, i de conformitat amb el que establixen els article 63 de la Llei 5/1983, de 30 de desembre, del Consell, i els articles 9 i següents de la Llei 40/2015, d’1 d’octubre, de règim jurídic del sector públic,

RESOLC

*Primer*

Delegar en les  persones titulars de les secretàries autonòmiques i de la Direcció General d’Infraestructures Educatives, en l’àmbit de les seues respectives competències, la tramitació i l’aprovació dels expedients de contractació, i d’encàrrecs a mitjans propis, gestionats ambdós pel procediment d’emergència.

*Segon*

La present resolució entrarà en vigor l’endemà de la publicació en el *Diari Oficial de la Generalitat Valenciana*.

  

València, 20 de novembre de 2024

José Antonio Rovira Jover

Conseller d’Educació, Cultura, Universitats i Ocupació